Պետք է նշել, որ ապացուցողական բժշկությունը (ԱԲ) որպես բժշկական կրթության, բժշկագիտության և կլինիկական մտածելակերպի ժամանակակից ոճ ներառված է առաջատար երկրների առողջապահական համակարգերում: Կլինիկական որոշումներն ընդունելու ժամանակակից մոդելի համաձայն բժշկի իրավասությունը որոշվում է ոչ միայն հիմնարար գիտելիքների ու կլինիկական փորձի առկայությամբ, այլ նաև գիտաբժշկական տեղեկատվության գնահատման և կիրառման հմտությամբ և կարողություններով: Տեղեկատվական գրագիտության ցածր մակարդակը ստեղծում է նախադրյալներ բժշկական հանրության շրջանում անիրազեկության երևույթների ծաղկման, ինչպես նաև առողջապահության համակարգի բոլոր մակարդակներում շահերի բախման առաջացման համար: Այս և բազմաթիվ այլ հարցերին է նվիրված իրականացված կրթական դասընթացները, ոորնք անցկացվում են բժշկական գիտությունների դոկտոր, պրոֆեսոր, «Փորձաքննությունների ազգային բյուրո» ՊՈԱԿ-ի տնօրենի խորհրդական Ռուբեն Հովհաննեսյանի կողմից: